поради пандемията от COVID-19. По-специално то изтъкна, че спирането на продажбите на автомобили (и производството на автомобили) и на полетите по време на ограничителните мерки е довело до спад в търсенето в ЕС на МЕГ, използван за производство на антифризи и препарати против заскрежаване.
 (238)
 При разследването бе установено, че състоянието на промишлеността на Съюза е започнало да се влошава значително още през 2019 г., доста преди започването на пандемията от COVID-19 в Съюза в началото на 2020 г. Нито един от производителите от Съюза не е затворил производствените си обекти по време на пандемията, с изключение на дейностите по поддръжка. Освен това последиците от пандемията върху потреблението в Съюза са били смесени, като по-малкото търсене на охлаждащи течности за автомобилни двигатели се е компенсирало от нарастващото търсене на PET за основни защитни опаковки за вода, храна и дезинфектант за ръце по време на пандемията, което също беше подчертано от SABIC.
 (239)
 Докато по този начин потреблението е спаднало умерено с 1 % по време на разследвания период в сравнение с 2017 г., производството на промишлеността на Съюза е спаднало с 19 %, използването на капацитета — с почти 14 процентни пункта, продажбите на свободния пазар — с 20 %, а пазарният дял с — 10,7 процентни пункта.
 (240)
 В обобщение, макар да не е изключено пандемията от COVID-19 да е оказала определено въздействие върху състоянието на промишлеността на Съюза в края на разследвания период, тя не е била основната причина за съществената вреда, понесена от промишлеността на Съюза.
 5.2.8. МЕГ като стока, която се търгува в световен мащаб
 (241)
 Arteco и Oxyde заявиха, че вносът от САЩ и Кралство Саудитска Арабия не е оказал влияние върху механизма за определяне на цените за МЕГ, тъй като той е продукт, търгуван в световен мащаб, и че жалбоподателят е определил европейска договорна цена (ЕДЦ). Освен това бе изтъкнато, че i) тези цени отразяват цените на азиатския пазар, тъй като Китай е най-големият пазар за МЕГ в световен мащаб, и че ii) цените за МЕГ следват доста точно тенденцията по отношение на цените за основната изходна суровина, т.е. етилен. Също така бе заявено, че разликата между цените на етилена и цените на МЕГ се е увеличила от март 2019 г. до март 2020 г., като се твърди, че това е в резултат на повлияната от Китай ситуация на предлагане/търсене в световен мащаб на МЕГ и че рентабилността на производителите от Съюза е неблагоприятно засегната в резултат на нарастващото разпространение.
 (242)
 Това твърдение е фактически неточно. Производителите на МЕГ от Съюза не определят европейска договорна цена (ЕДЦ). ЕДЦ е показател за цена в ЕС в даден момент, т.е. индекс. На пазар с множество купувачи и продавачи цената е равновесието между търсенето и предлагането на пазара и поради това не може да се определя от една или от няколко страни независимо от другите. Цената на дадена сделка не може да се определя само от един продавач. Тъй като жалбоподателят се занимава само с продажби, той не може да манипулира този индекс. На практика ЕДЦ се